Ο Drew υπήρξε ένας υπέροχος οικοδεσπότης. Ήταν ευγενέστατος και πολλές φορές προσφερόταν να κάνει πράγματα που ξεπερνούσαν την τυπική ευγένεια, όπως το να μας παραλάβει από σταθμούς τραίνων ή να μας στείλει email με πληροφορίες για δουλειές. Ένα νέο παιδί, χωρίς παραξενιές ή περίεργους κανόνες. Μας έδειξε ΠΛΗΡΗ εμπιστοσύνη στο σπίτι του και μας έδωσε την εντύπωση ότι ήθελε πραγματικά να νιώσουμε σα στο σπίτι μας. Μας επέτρεψε να χρησιμοποιήσουμε ό,τι θέλουμε και είχε εφοδιάσει το ψυγείο του.

Το σπίτι είναι όπως φαίνεται στις φωτογραφίες, καθαρό, καινούργιο και όμορφο. Το μπάνιο είναι μεγάλο και θα έλεγα ότι αδικείται στη φωτογραφία του, ενώ έχει και αποσπώμενο τηλεφωνάκι. Υπάρχει μπαλκόνι που είναι ιδανικό για καπνιστές-αρκετά σπάνιο για τα δεδομένα του Λονδίνου.

Η γειτονιά είναι μια χαρά, ανερχόμενη. Έχει πολλα μίνι-μαρκετ και σουπερμάρκετ γύρω, που λειτουργουν μέχρι πολύ αργά το βράδυ. Απέχει όντως 10' από το σταθμό του μετρό και είναι δίπλα από στάση λεωφορείου. Είναι εξαιρετικό σημείο να μένει κανείς για να μπορέσει να είναι στο κέντρο του Λονδίνου πολύ γρήγορα.

Θα ξαναμέναμε στον Drew ευχαρίστως! Ευχαριστούμε για τη διαμονή.

Σωτήρης και Δήμητρα